CELEX: 32015R1115
Language: et
Date: 2015-07-09 00:00:00
Title: Komisjoni rakendusmäärus (EL) 2015/1115, 9. juuli 2015, millega uuendatakse toimeaine püridaadi heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

10.7.2015   
            
            
               ET
            
            
               Euroopa Liidu Teataja
            
            
               L 182/22
            
         KOMISJONI RAKENDUSMÄÄRUS (EL) 2015/1115,
   9. juuli 2015,
   millega uuendatakse toimeaine püridaadi heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:
   
               (1)
            
            
               Toimeaine püridaadi heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 31. detsembril 2015.
            
         
               (2)
            
            
               Komisjoni määruse (EL) nr 1141/2010 (3) artikli 4 kohaselt on kõnealuses artiklis sätestatud ajavahemiku jooksul esitatud taotlus uuendada püridaadi kuulumist nõukogu direktiivi 91/414/EMÜ (4) I lisasse.
            
         
               (3)
            
            
               Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
            
         
               (4)
            
            
               Referentliikmesriik koostas kaasreferentliikmesriigiga konsulteerides uuendamise hindamisaruande ning esitas selle 11. juunil 2013. aastal Euroopa Toiduohutusametile (edaspidi „toiduohutusamet”) ja komisjonile.
            
         
               (5)
            
            
               Toiduohutusamet edastas uuendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi ka täiendava kokkuvõtliku toimiku avalikkusele kättesaadavaks.
            
         
               (6)
            
            
               22. juulil 2014 (5) esitas toiduohutusamet komisjonile oma järeldused selle kohta, kas püridaat võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse läbivaatamisaruande püridaadi kohta alalisele taime-, looma-, toidu- ja söödakomiteele 11. detsembril 2014.
            
         
               (7)
            
            
               Vähemalt ühe nimetatud toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et artiklis 4 sätestatud heakskiitmisnõuded on täidetud. Seega loetakse need heakskiitmise nõuded täidetuks.
            
         
               (8)
            
            
               Seetõttu on asjakohane uuendada püridaadi heakskiitu.
            
         
               (9)
            
            
               Püridaadi heakskiidu uuendamisega seotud riskide hindamisel käsitletakse piiratud hulgal iseloomulikke kasutusalasid, mis siiski ei sea piiranguid nendele kasutusaladele, mida püridaadi sisaldavate taimekaitsevahendite puhul võidakse lubada. Seega on asjakohane herbitsiidina kasutamise piirang kaotada.
            
         
               (10)
            
            
               Määruse (EÜ) nr 1107/2009 artikli 20 lõike 3 kohaselt, koostoimes sama määruse artikli 13 lõikega 4, tuleks rakendusmääruse (EL) nr 540/2011 lisa vastavalt muuta.
            
         
               (11)
            
            
               Käesolevat määrust tuleks kohaldada alates toimeaine püridaadi heakskiidu lõppkuupäevale järgnevast päevast, millele on osutatud põhjenduses1.
            
         
               (12)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu uuendamine
   I lisas kirjeldatud toimeaine püridaadi heakskiitu uuendatakse vastavalt kõnealuses lisas sätestatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (3)  Komisjoni määrus (EL) nr 1141/2010, 7. detsember 2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
   
      (4)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).
   
      (5)  EFSA Journal 2014; 12(8): 3801. Kättesaadav internetis: www.efsa.europa.eu.
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiidu kuupäev
               
               
                  Heakskiidu aegumine
               
               
                  Erisätted
               
            
                  Püridaat
                  CASi nr: 55512-33-9
                  CIPACi nr: 447
               
               
                  
                     O-6-kloro-3-fenüülpüridasiin-4-üül S-oktüültiokarbonaat
               
               
                  ≥ 900 g/kg
               
               
                  1. jaanuar 2016
               
               
                  31. detsember 2030
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse püridaadi kohta koostatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu sellele, milline on veeorganismidele, sihtrühma mittekuuluvatele maismaataimedele ja taimtoidulistele imetajatele avalduv risk.
                  Vajaduse korral sisaldavad kasutustingimused riskide vähendamise meetmeid.
               
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt.
      
                  1)
               
               
                  A osast jäetakse välja kanne 16 püridaadi kohta;
               
            
                  2)
               
               
                  B osasse lisatakse järgmine kanne:
                  
                               
                           
                           
                              Tavanimetus, tunnuskoodid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiidu kuupäev
                           
                           
                              Heakskiidu aegumine
                           
                           
                              Erisätted
                           
                        
                              „87
                           
                           
                              Püridaat
                              CASi nr: 55512-33-9
                              CIPACi nr: 447
                           
                           
                              
                                 O-6-kloro-3-fenüülpüridasiin-4-üül S-oktüültiokarbonaat
                           
                           
                              ≥ 900 g/kg
                           
                           
                              1. jaanuar 2016
                           
                           
                              31. detsember 2030
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse püridaadi kohta koostatud läbivaatamisaruande järeldusi, eelkõige selle I ja II liidet.
                              Üldhindamisel peavad liikmesriigid pöörama erilist tähelepanu sellele, milline on veeorganismidele, sihtrühma mittekuuluvatele maismaataimedele ja taimtoidulistele imetajatele avalduv risk.
                              Vajaduse korral sisaldavad kasutustingimused riskide vähendamise meetmeid.”
                           
                        
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.